
Avaliku ürituse „Rahvapidu Maslenitsa” loa taotluse rahuldamine
1. Asjaolud ja menetluse käik

17.02.2011.a. esitas AS Inforing, reg. kood 110013660 Narva Linnavalitsuse Linnavara- ja Majandusametile avaliku ürituse loa taotluse.

AS Inforing kavandab viia läbi  05.03.2011 kellaajal 10.00 – 18.00 Narva linnas avalikkusele suunatud ürituse „Rahvapidu Maslenitsa“. Sihtgrupiks on linnaelanikud ja külalised. Eeldatav maksimaalne osavõtjate arv on 5000 inimest. Üritusest osavõtt on kõigile huvilistele tasuta. Üritus viiakse läbi massipidu vormis mille jooksul korraldatakse kontsert, mängud, harrastused. Avaliku üritusega kaasneb kõrgendatud turvarisk. Korra tagamiseks üritusel osalevad korrapidajad.
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub AS Inforing loa taotlus avaliku ürituse „Rahvapidu Maslenitsa.” korraldamiseks rahuldamisele.

 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada AS Inforing taotlus avaliku ürituse „Rahvapidu Maslenitsa.” läbiviimiseks. 

3.2. Avaliku ürituse korraldajaks on AS Inforing, reg. kood 110013660, Uus 20, Jõhvi.

3.3. Ürituse läbiviimise kohaks on Tallinna mnt. 30B, Narva aadressil asuv plats.
3.4. Avalik üritus algab 05.03.2011.a. kell 10.00 ning lõpeb 05.03.2011 kell 18.00.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks. 
4.2. Korraldus jõustub teatavakstegemisest.
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

